28. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4/953/Φ.40 της 4/16 Φεβρ. 1981 (ΦΕΚ Β΄ 99) Περί εξαγωγής χωρίς συναλλαγματικές διατυπώσεις ανταλλακτικών ηλεκτρικών συσκευών. Έχοντας υπόψη: 1.Τις διατάξεις του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων». 2.Τις διατάξεις του Νόμ. 400/76 «περί Υπουργικού Συμβουλίου και Υπουργείων». 3.Την ανάγκη διευκολύνσεως της εξαγωγής των ανταλλακτικών των εγχωρίων ηλεκτρικών συσκευών προς τον σκοπόν προωθήσεως ελληνικών εξαγωγών ηλεκτρικών ειδών στις αγορές του εξωτερικού, αποφασίζουμε: I.Εγκρίνουμε, με κάθε εξαγωγή που θα πραγματοποιείται από τις Ελληνικές βιομηχανίες ηλεκτρικών συσκευών, να εξάγονται συγχρόνως, χωρίς συναλλαγματικές διατυπώσεις ανταλλακτικά αξίας FOB, κατά δήλωση του εξαγωγέως, που δεν θα υπερβαίνει ποσοστό 3% επί της αξίας FOB του έναντι συναλλάγματος εξαγομένου κάθε φορά εμπορεύματος. II.Η εξαγωγή των ανταλλακτικών των ηλεκτρικών συσκευών θα πραγματοποιείται συγχρόνως με την εξαγωγή των ηλεκτρικών συσκευών, στις οποίες και αφορούν και μόνον εφόσον αυτά αναγράφονται στο ίδιο εμπορικό τιμολόγιο με το οποίο εξάγονται οι ηλεκτρικές συσκευές. Η μεσολαβούσα Τράπεζα, κατά την ταχυδρόμηση των φορτωτικών εγγράφων θα ελέγχει την αναγραφή επί του εμπορικού τιμολογίου της αξίας της αποστελλομένης ποσότητος ανταλλακτικών καθώς και της σαφούς ενδείξεως ότι αποστέλλονται χωρίς συν/κές διατυπώσεις. III.Σε περίπτωση μη πραγματοποιήσεως της εξαγωγής ολοκλήρου της ποσότητος του κυρίως εμπορεύματος (ηλεκτρικών συσκευών) επί της αξίας του οποίου υπολογίζεται το κατά τα ανωτέρω  Σελ. 264,24 Τεύχος 752-Σελ. 78 ποσοστόν των χωρίς συναλλαγματικές διατυπώσεις εξαγομένων ανταλλακτικών ή επιστροφής των συσκευών από το εξωτερικό, για οποιαδήποτε αιτία χωρίς ταυτόχρονη επανεισαγωγή των αντιστοίχων ανταλλακτικών, η μεσολαβούσα Τράπεζα θα γνωρίζει σχετικώς στην Τράπεζα της Ελλάδος για την λήψη των καταλλήλων μέτρων. Η απόφασή μας αυτή, με την οποία καταργείται προηγουμένη αριθ. 24037/2510/927/29.7.77, να δημοσιευθεί στην Εφημερίδα της Κυβερνήσεως. 